בית הספר לעיצוב רוד איילנד

בית הספר לעיצוב רוד איילנד (RISD) הוא בית ספר פרטי לאמנות ועיצוב בפרובידנס, רוד איילנד. בית הספר נוסד כמוסד חינוכי מעורב בשנת 1877 על ידי הלן אדליה רואו מטקאלף, שביקשה להנגיש את לימודי העיצוב לנשים. נכון ל-2025 מציע בית הספר תוכניות לתואר ראשון ושני ב-19 מגמות ולומדים בו כ-2,000 סטודנטים לתואר ראשון ו-500 סטודנטים לתואר שני. מוזיאון בית הספר לעיצוב של רוד איילנד - בו נמצאים אוספי האמנות והעיצוב של בית הספר - הוא אחד ממוזיאוני האמנות הגדולים ביותר בארצות הברית.

בית הספר לעיצוב רוד איילנד מזוהה עם אוניברסיטת בראון, שהקמפוס שלה ממוקם בסמוך לקמפוס של RISD בקולג ' היל בפרובידנס. שני המוסדות חולקים משאבים חברתיים וקהילתיים  ומציעים תוכניות לתארים כפולים. נכון לשנת 2024, ביו בוגרי בית הספר נמנים 11 עמיתי מקארתור, 9 זוכי פרס אמי, 7 זוכי מלגת גוגנהיים ו-3 זוכי פרס אוסקר.

 הקמה 
ממוזער| בניין ווטרמן בסגנון הרנסאנס הוונציאני (1893) היה ביתו הקבוע הראשון של בית הספר|220x220 פיקסלים
ייסודה של בית הספר לעיצוב של רוד איילנד מיוחס לביקורה של הלן אדליה רואו מטקאלף בתערוכת המאה  בפילדלפיה בשנת 1876. במהלך ביקורה בתערוכה, ביקרה מטקאלף בביתן הנשים, אשר אורגנו על ידי "נשות המאה" והציגו את עבודותיהן של יזמיות, אמניות ומעצבות. הביקור בביתן הנשים הותיר עליה רושם עמוק והניע אותה להתמודד עם המחסור בחינוך לעיצוב נגיש לנשים.

לאחר התערוכה, נותרו בידי הוועדה של נשות המאה מרוד איילנד סכום של 1,675 דולרים; הקבוצה הקדישה זמן לדיונים על הדרך הטובה ביותר לנצל את העודפים. מטקאלף פעלה לשכנע את הקבוצה להשתמש בכסף לצורך הקמת בית ספר לעיצוב בפרובידנס שיהיה פתוח לנשים ולגברים כאחד במקום להשתמש בו לבניית מזרקה ציבורית. ב-11 בינואר 1877, רוב נשות הוועדה הצביעו בעד הצעתה של מטקאלף.

בית הספר נפתח באוקטובר 1877 בפרובידנס. המחזור הראשון כלל 43 תלמידים רובן נשים.

 אקטיביזם 
סטודנטים ב-RISD מילאו תפקיד מפתח במחאה הלאומית נגד מלחמת וייטנאם, ויצרו מגוון יצירות אמנות אנטי-מלחמתיות בולטות בין השנים 1968–1973. הידוע ביותר הוא Leave the Fear of Red to Horned Beasts, התייחסות לרומן של ויקטור הוגו עלובי החיים בצורת ציור בצבעי מים על בד של שור אדום מסתער. הדפס מקורי של ציור זה מוצג באופן קבוע במוזיאון שרידי המלחמה בהו צ'י מין סיטי, וייטנאם, בחלק המוקדש למחאה בינלאומית נגד מלחמת וייטנאם.

בקיץ 2020, לאחר מחאות ג'ורג' פלויד, סטודנטים ובוגרים של RISD הביעו זעם על המוסד על מה שהגדירו ככישלון בשוויון חברתי ובהכלה. ביולי 2020, הודיעה RISD כי תגייס 10 חברי סגל חדשים שיתמחו ב"גזע ומוצא אתני באמנויות ועיצוב", ירחיב ויגוון את תוכנית הלימודים, ו"ימשיך להיות מחויב לרפורמה." בנוסף יחזיר המוזיאון לניגריה פסל שנבזז בעבר.

בתחילת מאי 2024 סטודנטים ב-RISD, המזוהים עם תנועת ה-BDS, השתלטו על בניין הקמפוס במשך מספר ימים בקריאה להפסקת אש בסכסוך הישראלי-פלסטיני.

 דירוג 
בשנת 2014, דירג ה־US News & World Report את RISD במקום הראשון מבין תוכניות האמנויות היפות ברחבי ארצות הברית. בשנת 2020, התוכניות לתארים מתקדמים בעיצוב גרפי, ציור, פיסול וצילום, דורגו בין 5 המובילות ברמה הארצית. תוכנית האדריכלות לתואר ראשון של בית הספר דורגה במקום ה-6 בדירוג DesignIntelligence של בתי הספר המובילים לאדריכלות בארצות הברית לשנת 2019. בשנת 2018, המוסד נכלל גם ברשימת המכללות המובילות באמריקה של פורבס. בשנת 2023, הודיע בית הספר על פרישתו מהדירוג של US News & World Report, בטענה של חוסר יכולתו להעריך במדויק את חינוך האמנות והעיצוב, תוך שהוא מנוגד לעקרונות של שוויון חברתי והכלה.
ממוזער| גלריית סלון במוזיאון RISD|220x220 פיקסלים

 מוזיאון RISD 
ממוזער| בניין צ'ייס, הרחבה למוזיאון, תוכנן על ידי רפאל מונאו|292x292 פיקסלים
מוזיאון בית הספר לעיצוב רוד איילנד, או בקיצור, מוזיאון RISD נוסד בשנת 1877 מתוך תפיסה כי אמנות, אמנים, והמוסדות התומכים בהם ממלאים תפקידים מרכזיים בקידום מעורבות אזרחית רחבה וביצירת חברות ליברליות יותר. עם אוסף קבוע המונה כ-100,000 יצירות, מוזיאון RISD הוא מוזיאון האמנות השלישי בגודלו המקושר למוסד חינוכי.

 אישים בולטים 
 בוגרים 
בין בוגרי RISD הבולטים נמנים קארה ווקר ג'ני הולצרJenny Holzer  Tate Collection, London. ניקול איזנמן דו-הו סו ג'נין אנטוני  ראמל רוס,
דייוויד מקולי ופרסטון סקוט כהן.

בין בוגרי RISD הבולטים בתחום הקולנוע נמנים ג'יימס פרנקו  סת' מקפרלן ג'מימה קירק, בריאן קונייצקו, מייקל דנטה דימרטינו, גאס ואן סנט. בין בוגרי התוכנית למוזיקה נמנים הבסיסט סיד באטלר (BFA 1996) ושני חברים מייסדים של להקת Talking heads, טינה וויימות' וכריס פרנץ  גם דייוויד ברן, הוא בוגר RISD אשר הכיר את וויימות' ופרנץ בבית הספר, אך עזב לפני סיום הלימודים.

בין בוגרי בית הספר בתחום העסקים נמנים מייסדי Airbnb, ג'ו גביה ובריאן צ'סקי.

 קישורים חיצוניים 



 הערות שוליים 

קטגוריה:רוד איילנד: חינוך
קטגוריה:בתי ספר לאמנות
קטגוריה:פרובידנס